TM 65 77 – Wikipedia
Aseen tyyppi Telamiina
Suunniteltu 1965
Toimintatapa Painevaikutteinen
Telamiina 65 77:n rakenne:
1. Kierrekorkki ja tiivistysrengas
2. Painosytytin 77
3. Räjäytin
4. Laukaisin
5. Panososa
TM 65 77 eli telamiina 65 77 on vuonna 1965 suunniteltu, painevaikutteinen panssarimiina, joka on käytössä vain Suomen puolustusvoimilla. Telamiinat valmistetaan Suomessa. Alkuperäisversio TM 65:ssä käytettiin US-65 -sytytintä, joka on myöhemmin vaihdettu vuosimallin 1977 painosytyttimeen. TM 65 77:n rakenne ja toiminta perustuu suurilta osin venäläisvalmisteiseen TM 62:een.[1]
1 Ominaisuudet ja käyttötarkoitus
1.1 TM 65 77:n osat ja niiden toiminta
1.2 Asentaminen ja poistaminen
Ominaisuudet ja käyttötarkoitus[muokkaa | muokkaa wikitekstiä]
TM 65 77 on pyöreä ja väriltään vihreä tai harmaa. Harjoituskappale on keltainen. Pintamateriaalina käytetään lasikuitukangasta, joka estää helposti lohkeilevaa TNT-valua murenemasta. TM 65 77 on erittäin halpa ja yksinkertainen joten niitä voidaan tarvittaessa valmistaa todella nopeasti ja halvalla suuria määriä. Toimintavarmuutensa se säilyttää Suomen maastossa sääolosuhteista riippumatta niin kauan kuin tarve vaatii. Telamiina voidaan asentaa lumeen, maahan tai matalaan veteen ja sen päätehtävänä on pysäyttää panssariajoneuvojen liike. Panssarivaunuista telamiina katkaisee telan ja vaurioittaa telapyörästöä, tehden ne liikuntakyvyttömäksi. Pyöräajoneuvot (kuljetusajoneuvot, henkilöautot jne.) se tuhoaa täysin.[2]
TM 65 77:n osat ja niiden toiminta[muokkaa | muokkaa wikitekstiä]
Tarkennus: Kuvassa ja tekstissä mainitaan eri komponentit, kumpi väärin?
Telamiinassa 65 77 on viisi pääosaa, jotka yhdessä muodostavat laukaisukoneiston:[2]
Kierretulppa: Toimii sytytintilan korkkina ja estää veden pääsyn sisäosiin. Mahdollistaa veteen asentamisen ja pitkän säilyvyyden kaikissa sääolosuhteissa.
Laukaisukansi: Murtuu 1 500–3 000 newtonin painosta ja päästää painon vaikuttamaan sytyttimeen.
Sytytin: Painosytytin 77 (PS 77). Sytyttimen päässä oleva nalli räjähtää kun sytyttimeen kohdistuu laukaisukannen murruttua tarpeeksi suuri paino (150kg).
Räjäytin: 60 g heksotolia. Sytyttimen nallin räjähtäessä räjähdys välittyy räjäyttimeen ja saa sen räjähtämään.
Panososa: 9,5 kg valettua TNT:tä. Räjäyttimen räjähtäessä räjähdys välittyy panososaan ja saa sen räjähtämään.
Asentaminen ja poistaminen[muokkaa | muokkaa wikitekstiä]
Telamiina 65 77 on suunniteltu voitavan asentaa maastoon, tielle, rantaveteen tai lumeen. Miinoitteissa telamiinojen etäisyys toisistaan on oltava vähintään viisi metriä, jolla pyritään estämään telamiinoja räjäyttämästä toisiaan.[3]
Telamiinan 65 77 teknisiä tietoja:[1][2]
Räjähdysainetta: 9,561 kg (9,5 kg valettua TNT:tä ja 61 g heksotolia, josta 1 g sytyttimessä ja 60 g räjäyttimessä)
Laukaiseva kuormitus: 1 500–3 000 N
Pioneerin Työkirja. Ykkös-Offset Oy, 2002. ISBN 951-25-1389-7.
↑ a b Telamiina 65 77 esiteltynä Suomen Puolustusvoimien sivuilla TM 65 77 – Telamiina 65 77. Puolustusvoimat. Viitattu 13.02.2010. (suomeksi)
↑ a b c Sotilaan käsikirja 2009, s. 109. Telamiina 65 77:stä Sotilaan käsikirjassa. Helsinki: Suomen puolustusvoimat: Maavoimat (Painanut: Edita Prima Oy), 2009. ISBN 978-951-25-2010-7.
↑ Sotilaan käsikirja 2009, s. 110–111. Telamiinan 65 77 asentamisesta ja poistamisesta Sotilaan käsikirjassa. Helsinki: Suomen puolustusvoimat: Maavoimat (Painanut: Edita Prima Oy), 2009. ISBN 978-951-25-2010-7.
Noudettu kohteesta ”https://fi.wikipedia.org/w/index.php?title=TM_65_77&oldid=17831886”